b'\n_START_ARTICLE_\nHedvig Hricak\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena je 1946. u Zagrebu, gdje je poha\xc4\x91ala osnovno i srednjo\xc5\xa1kolsko obrazovanje, a potom studirala medicinu na Sveu\xc4\x8dili\xc5\xa1tu u Zagrebu. Nakon diplome 1971. godine, zavr\xc5\xa1ila je stru\xc4\x8dnu praksu i u Zagrebu zapo\xc4\x8dela specijalizaciju iz radiologije. Specijalizaciju je zavr\xc5\xa1ila 1977. godine u SAD-u. Nakon specijalizacije zaposlena je u bolnici Henry Ford u Detroitu i radila kao docentica u klinici na Sveu\xc4\x8dlili\xc5\xa1tu dr\xc5\xbeave Michigan u Ann Arboru. Od 1982. do 2000. radila je na Kalifornijskom sveu\xc4\x8dili\xc5\xa1tu u San Franciscu. Od tada pa do danas predstojnica je Odjela radiologije Centra za rak Memorijalnog Sloan-Kettering instituta u New Yorku i profesorica je na Sveu\xc4\x8dili\xc5\xa1tu Cornell._NEWLINE_Od svibnja 2004. dopisna je \xc4\x8dlanica Razreda za medicinske znanosti Hrvatske akademije znanosti i umjetnosti, po\xc4\x8dasna je \xc4\x8dlanica Britanskog i Njema\xc4\x8dkog radiolo\xc5\xa1kog dru\xc5\xa1tva. Po\xc4\x8dasna je profesorica Sveu\xc4\x8dili\xc5\xa1ta u Zagrebu i dodijeljen joj je po\xc4\x8dasni doktorat Sveu\xc4\x8dili\xc5\xa1ta u M\xc3\xbcnchenu._NEWLINE_Profesorica Hedvig Hricak \xc4\x8dlanica je mnogih znanstvenih odbora, ure\xc4\x91iva\xc4\x8dkih odbora i profesionalnih dru\xc5\xa1tava._NEWLINE_Iz SAD-a na razne na\xc4\x8dine poma\xc5\xbee hrvatskim radiolozima. Zaslu\xc5\xbena je za prijevod ameri\xc4\x8dkog atlasa BI-RADS-a tj. Breast Imaging Reporting and Diagnostic System koji predstavlja standardizirani na\xc4\x8din interpretiranja slikovnih metoda pregleda koji se rabe u dijagnostici bolesti dojke.\n_START_SECTION_\nNagrade i priznanja\n_START_PARAGRAPH_\nDobitnica je Zlatne medalje Dru\xc5\xa1tva za magnetsku rezonanciju u medicini i nagrade \xe2\x80\x9eMarie Currie\xe2\x80\x9d Udruge \xc5\xbeena radiologa.'